Անհաջողությունների թվում նա բացահայտորեն չի դասում, որ Իրան-Հայաստան երկաթգիծը կարող է չկառուցվել` կկառուցվի, թե ոչ, պետք է դնել կշեռքին` կարծում է նա։ Պետք է հաշվարկել, թե ինչ ծառայության գին կլինի, ինչ ծավալով ծառայություններ կմատուցվեն: «Եթե Իրանի հետ համագործակցության ինդիկատորները հայտնվեն, կքննարկենք երկաթգիծ կլինի՞, թե՞ այլ ճանապարհ»,- ասաց նա: Բաքու-Թբիլիսի-Կարս երկաթգծի առնչությամբ Կարեն Կարապետյանն ասաց, թե մեր բիզնեսմենները կօգտվեն, թե ոչ, կախված կլինի առաջարկից։ Առաջարկ հազիվ թե լինի: Ադրբեջանի ԱԳ նախարար Էլմար Մամեդյարովն արդեն ասել է, որ Բաքու-Թբիլիսի-Կարս երկաթուղուն Հայաստանի միանալը հնարավոր է միայն ԼՂ հակամարտության կարգավորումից հետո: